Here is a page extracted from Wikipedia that may contain CSS, HTML, and a lot of unformatted text.

Title: Bronisław Komorowski
Content: Bronisław Maria Komorowski, naixito d'Oborniki Śląskie (Polonia) o 4 d'abril de 1952, ye un politico y historiador polaco, militant d'os partius d'ideolochía conservadora Stronnictwo Konserwatywno-Ludowe y Platforma Obywatelska.

Ye procedent d'una familia noble polaca u polonizata de l'antiga Lituania y ye parient d'o conte Tadeusz Bór-Komorowski, celebre por o Levantamiento de Varsovia.

En 2000-2001 estió ministro d'Esfensa de Polonia en o Gubierno de Jerzy Buzek, y dende 2007 estió President d'o Sejm, o Parlamento de Polonia. Cuan o 10 d'abril de 2010 morió en accident d'aviación o president Lech Kaczyński, esdevenió President interín de Polonia. T'as eleccions presidencials de Polonia de 2010 se presentó como candidato de Platforma Obywatelska, pasando o 20 de chunio de 2010 a segunda vuelta con Jarosław Kaczyński, chermano melguizo de l'antigo president muerto en accident. O 4 de chulio de 2010 ganó a segunda vuelta d'as eleccions presidencials.

Vinclos externos

Referencias 

Presidents de Polonia
Presidents d'o Sejm
Ministros de Polonia
Historiadors de Polonia
1952 (naixencias)